Nos Jahanz, abbés de Flavigny, facons savoir a touz cels qui verront ces letres, que messires Hues Pyoiche, chevaliers, ha recognehu par devant nostre presence, qu’il tient en fié et en chassement de noble baron Milon, seignor de Noiers, et de ses hers les tierces dou Mont et dou terraor de Myart, que cil diz Hues Pyoiche ha achetées de Marie, la mairesse dou bourc de Semur et de Jehannet, sum fil. Et en tesmoignaige de ceste chose, nos havuns saelées ces letres de nostre seaul. Ceu fut fait en l’an de la incarnacion Nostre Seignor mil et doux cenz et cinquante et sis ou mois de deloy.